আইনুল ওয়ারদা যুদ্ধের এক বছর পর উমাইয়া বাহিনী মসূল দখল করে কুফার উদ্দেশ্যে যাত্রা করে। মুখতার ইয়াজিদ ইবনে আনাসের নেতৃত্বে তিন হাজার অশ্বারোহী প্রেরণ করেন। ৬৮৬ সালের ১৭ই জুলাই তারা তাদের থেকে সংখ্যায় দ্বিগুণ উমাইয়া বাহিনীকে মসূলের নিকট পারাজিত করে। 
ঐদিন বিকালে সিরীয় বন্দীদের হত্যার আদেশ দেওয়ার পর অসুস্থতার কারণে ইবনে আনাস মারা যান। তাদের কমান্ডারকে হারিয়ে অপর একটি উমাইয়া বাহিনীর মোকাবেলায় কূফাবাসীরা পশ্চাৎপদ হয়। কূফায় গুজব ছড়িয়ে পড়ে মুখতারের বাহীনি পরাজিত হয়েছে এবং ইবনে আনাসকে হত্যা করা হয়েছে। প্রতিক্রিয়ায় মুখতার আরও সাত হাজার সেনা ইবনে আশতারের নেতৃত্বে প্রেরণ করেন। সেনা অনুপস্থিতির সুযোগ নিয়ে মাওয়ালিদের প্রতি সহানুভূতির প্রদর্শনের ফলে মুখতারের সাথে সম্পর্ক খারাপ হওয়া কূফার অভিজাত বর্গরা তার প্রাসাদ অবরোধ করে। তারা তার বিরুদ্ধে তাদের সম্মান লুন্ঠনের অভিযোগ তোলে: অবরোধ সত্ত্বেও মুখতার ইবনে আল-আশতারকে বার্তা পাঠাতে সক্ষম হন। ইবনে আল-আশতারের বাহিনী কুফা ছাড়ার তিনদিন পর এসে পৌঁছায় এবং বিদ্রোহ দমন করেন।

নিজের বিরোধীদের নির্মূল করার পর মুখতার করবালার যুদ্ধে জড়িতদের বিরুদ্ধে শাস্তিমূলক ব্যবস্থা গ্রহণ করেন। তিনি উমর ইবনে সা'আদ এবং শিমর ইবনে জিলজওশনসহ অধিকাংশকেই হত্যা করেন। আরো অনেককে যুদ্ধে প্রত্যক্ষ ও পরোক্ষোভাবে জড়িত থাকার ওজুহাতে হত্যা করা হয়। দশহাজার কুফাবাসী বসরায় পালিয়ে যায়। আত্মগোপন করা অনেকের ঘরবাড়ি ধ্বংস করে দেওয়া হয়। এর ফলে মুখতারের প্রতি আরবদের সমর্থন কমে যায় এবং সে ক্রমাগতভাবে মাওয়ালিদের ওপর আরও নির্ভরশীল হয়ে পড়ে।

ইরাক শাসন
পাল্টা-অভ্যূল্থান
খাজির যুদ্ধ
ইবনে আল জুবায়েরের সাথে সম্পর্ক